[{"text_idx": "#000000", "text": "Mae prif w\u0302yl y Deyrnas Unedig sy\u2019n dathlu holl bosibiliadau\u2019r cryndo amgylchynol (fulldome) yn cael ei chynnal yng Nghymru am y tro cyntaf erioed eleni \u2013 yng Nghanolfan CULTVR yng Nghaerdydd ym mis Hydref 2023."}, {"text_idx": "#000001", "text": "Bydd gw\u0302yl FDUK yn cael ei chynnal yng Nghaerdydd ar y 13eg (Dydd Gwener) a\u2019r 14eg (Dydd Sadwrn) o Hydref gan gyflwyno gwaith gan artistiaid a chynhyrchwyr cryndo amgylchynol blaenllaw o\u2019r Deyrnas Unedig a ledled y byd. Bydd y digwyddiad arbennig yma\u2019n gyfle gwych i brofi holl amrywiaeth creadigol byd y cryndo amgylchynol ac i gwrdd a\u0302 chydweithwyr creadigol ym maes y celfyddydau trochol a dysgu ganddynt."}, {"text_idx": "#000002", "text": "Bydd FDUK 2023 yn dathlu cyfoeth y cryndo amgylchynol fel cyfrwng artistig gan gyflwyno sgriniadau ffilm, sgyrsiau, sesiynau arddangos, gweithdai, perfformiadau trochol byw a gweithiau celf rhyngweithiol. Cafodd gw\u0302yl FDUK ei chynnal am y tro cyntaf no\u0302l yn 2010, felly rydyn ni\u2019n falch iawn o\u2019r cyfle yma i\u2019w chroesawu i Gymru yn 2023. Bydd FDUK yn rhoi cyfle i ymarferwyr celfyddydau trochol cenedlaethol a rhyngwladol i rannu eu gwaith, sgiliau a phrofiad gyda\u2019r gymuned ehangach. Bydd yn gyfle hefyd i weithwyr proffesiynol mewn meysydd creadigol a\u2019r cyfryngau, myfyrwyr ac unrhyw un a\u0302 diddordeb mewn technoleg drochol a chyfryngau di-ffra\u0302m i rwydweithio a dysgu gan ymarferwyr yn y maes."}, {"text_idx": "#000003", "text": "Yn ogystal a\u0302 digwyddiadau\u2019r w\u0302yl ddeuddydd arferol, byddwn yn cyflwyno detholiad o ffilmiau cryndo amgylchynol ddydd Sul y 15fed o Hydref \u2013 i roi cyfle i gynulleidfaoedd lleol brofi rhai o uchafbwyntiau\u2019r w\u0302yl."}, {"text_idx": "#000004", "text": "Cadwch lygad ar wefan FDUK am y newyddion diweddaraf am gyflwyniadau ar gyfer ffilmiau, sgyrsiau a pherfformiadau byw."}]